**P R I L O G**

**UZ JAVNI NATJEČAJ ZA PRIJAM VJEŽBENIKA RADI OSPOSOBLJAVANJA ZA**

**VIŠEG STRUČNOG SURADNIKA** **(2) ZA KOMUNICIRANJE S JAVNOSTI**

**OBJAVA JAVNOG NATJEČAJA**:

Javni natječaj za prijam vježbenika radi osposobljavanja za poslove **Višeg stručnog suradnika (2) za komuniciranje s javnosti** u Upravnom odjelu za samoupravu, objavljen je u **Narodnim novinama, broj: 13/24. od 2. veljače 2024. godine.**

**ROK ZA PREDAJU PRIJAVA:**

Prijave se predaju zaključno s danom**, 12. veljače 2024. godine.**

**OPIS POSLOVA:**

Redovito komunicira s predstavnicima medija, priprema odgovore i informacije za novinaretesamostalno kreira medijske objave za gradsku web stranicu i ostala sredstva javnog priopćavanja. Administrira web stranicu u dijelu odnosa s javnošću, te usklađuje rad administratora ostalih upravnih tijela. Provodi cjelovito i pravodobno informiranje javnosti o radu i aktivnostima Gradonačelnika te sudjeluje u oblikovanju informacija i drugih komunikacijskih formi o radu i aktivnostima iz nadležnosti drugih upravnih tijela. Surađuje s nadležnim službama ustanova, državnih tijela i službi, udrugama te jedinicama lokalne i područne (regionalne) samouprave radi prikupljanja i razmjene informacija potrebnih za komuniciranje s javnosti. Prati medijske objave vezane uz Grad Požegu i gradske dužnosnike, te na toj osnovi povremeno izrađuje kvantitativna i kvalitativna izvješća o percepciji Grada Požege u javnosti. Po potrebi organizira i vodi tiskovne konferencije i druge javne događaje u organizaciji Grada Požege. Sudjeluje u poslovima vezanim za promociju grada te po potrebi sudjeluje u organizaciji događaja i obilježavanja u organizaciji ili suorganizaciji Grada Požege. Po potrebi se uključuje u poslove međunarodne suradnje, odnosno komunikaciju s gradovima prijateljima Grada Požege.

Sudjeluje u dnevnom praćenju aktivnosti dužnosnika Grada Požege, svakodnevno bilježi i vodi foto dokumentaciju gradskih događanja te sudjeluje u izradi materijala neophodnih za javne objave Grada Požege.

Prikuplja i evidentira dokumentaciju za potrebe rada iz djelokruga Gradonačelnika. Obavlja poslove na pripremi, provedbi, praćenju i izvještavanju o realizaciji projekata i programa Grada Požege u suradnji s drugim upravnim odjelima i vanjskim subjektima. Izrađuje brojčane, tabelarne i grafičke preglede podataka. Sudjeluje u pripremi materijala potrebnih za ostvarivanje odnosa s javnošću i medijima. Sudjeluje u organizaciji sastanaka Gradonačelnika i radnih tijela gradonačelnika te vodi bilješke na sastancima.

Obavlja i duge poslove po nalogu pročelnika Upravnog odjela.

**PODACI O PLAĆI:**

Na određivanje visine plaće Višeg stručnog suradnika (2) za komuniciranje s javnosti za objekte primjenjuje se:

- Zakon o službenicima i namještenicima u lokalnoj i područnoj (regionalnoj) samoupravi (Narodne novine, broj: 86/08., 61/11., 4/18. i 112/19.)

- Zakon o plaćama u lokalnoj i područnoj (regionalnoj) samoupravi (Narodne novine, broj: 28/10. i 10/23.)

- Odluka o koeficijentima za obračun plaće službenika i namještenika u upravnim tijelima Grada Požege (Službene novine Grada Požege, broj: 20/23. i 1/24.)

- Kolektivni ugovor za službenike i namještenike upravnih tijela Grada Požege (Službene novine Grada Požege, broj: 7/21., 12/22., 23/22., 6/23., 8/23., 10/23., 17/23. i 19/23.)

Plaću radnog mjesta Višeg stručnog suradnika (2) za komuniciranje s javnosti čini umnožak koeficijenta složenosti poslova radnog mjesta koji iznosi 1,91 i osnovice od 839,14 eura.

Bruto plaća Višeg stručnog suradnika (2) za komuniciranje s javnosti iznosi 1.602,76 eura.

Za vrijeme trajanja vježbeničkog staža vježbenik ima pravo na 85% plaće poslova radnog mjesta Višeg stručnog suradnika (2) za komuniciranje s javnosti.

**NAČIN OBAVLJANJA PRETHODNE PROVJERE ZNANJA I SPOSOBNOSTI :**

Prethodna provjera znanja i sposobnosti kandidata obuhvaća pismeno testiranje i intervju.

Kandidati su obvezni pristupiti prethodnoj provjeri znanja i sposobnosti putem pisanog testiranja i intervjua.

Ako kandidati ne pristupi testiranju smatra se da je povukao prijavu na natječaja.

**PODRUČJE TESTIRANJA** iz samoupravnog djelokruga Grada Požege.

**PRAVNI I DRUGI IZVORI ZA PRIPREMANJE KANDIDATA ZA TESTIRANJE:**

* Zakon o lokalnoj i područnoj (regionalnoj) samoupravi (Narodne novine, broj:33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.)
* Zakon o medijima (Narodne novine, broj: 54/09., 84/11., 81/13. i 114/22.)
* Zakon o pristupu informacijama (Narodne novine, broj:25/13., 85/15. i 69/22.)
* Statut Grada Požege (Službene novine Grada Požege, broj: 2/21. i 11/22.).

**VRIJEME ODRŽAVANJA PRETHODNE PROVJERE ZNANJA I SPOSOBNOSTI KANDIDATA** biti će objavljeno na službenoj internetskoj stranici Grada Požege ([www.pozega.hr](http://WWW.POZEGA.HR)) i na oglasnoj ploči Grada Požege, najkasnije pet (5) dana prije odražavanja provjere.